**Ministru kabineta noteikumu projekta “Grozījumi Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā"” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2011. gada 1. novembra noteikumos Nr. 841 „Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā”” (turpmāk – noteikumu projekts) sagatavots, lai svītrotu vairs neeksistējošas normas attiecībā uz sniedzamo informāciju par importētajām zivju cenām, precizētu rīcību, ja informācijas sniedzēji infromāciju nesniedz, kā arī sniegtās informācijas saturu par graudiem un svaigpienu. Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Lauksaimniecības un lauku attīstības likuma 13. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Informāciju par importēto zivju cenām un tirdzniecības cenām šobrīd apkopo ne vairs Agroresursu un ekonomikas institūts (turpmāk – institūts), bet gan Zemkopības ministrija, kas informāciju par importēto zivju cenām iegūst saskaņā ar starpresoru vienošanos ar Valsts ieņēmumu dienestu, tādēļ ar noteikumu projektu šo normu nepieciešams svītrot.  2018. gadā aktualizējās jautājums par administratīvās atbildības piemērošanu uzņēmumiem, kas atsakās sniegt ziņas par lauksaimniecības produktu cenām. Saskaņā ar šobrīd spēkā esošo kārtību institūts, Lauksaimniecības datu centrs (turpmāk – centrs) un Lauku atbalsta dienests (turpmāk – dienests) sniedz informāciju Centrālajai statistikas pārvaldei (turpmāk – CSP) par uzņēmumiem, kas atsakās sniegt informāciju, un CSP var saukt šos uzņēmumus pie administratīvās atbildības.  Taču CSP neierosina un neizskata administratīvo pārkāpumu lietas gadījumos, kad fiziskās un juridiskās personas statistikas nodrošināšanai nepieciešamos datus sniedz citām iestādēm, tādēļ šī norma ir jāaizstāj ar citu tiesiskās ietekmēšanas līdzekļu piemērošanas normu cenu neziņotājiem.  Ministru kabineta 2011. gada 1. novembra noteikumu Nr. 841 „Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā” (turpmāk – noteikumi Nr. 841) 16. punktā noteikts informācijas sniegšanas pienākums informācijas sniedzēja kopai.  Šo pašu noteikumu 3., 4. un 4.1 punktā tiek noteikts kādus ražotājus, pārstrādātājus, tirgotājus un savākšanas centrus attiecīgi institūts, centrs un dienests iekļauj informācijas kopā.  Administratīvais akts attiecas uz individuāli noteiktu personu vai personām, ietekmējot konkrētas tiesiskās attiecības. Tā kā administratīvie akti ir individuālie akti, tas ir, adresēti konkrētām personām, tie atšķiras no normatīvajiem aktiem, kas adresēti abstraktam personu lokam.  Normatīvajam aktam ir vispārējs raksturs, tas regulē noteiktu sabiedrisko attiecību loku, attiecas uz abstraktu personu loku abstraktos apstākļos. Administratīvajam aktam ir individuāls raksturs, tas regulē konkrētas tiesiskās attiecības, attiecas uz konkrētām personām, tā darbība attiecas uz konkrētu gadījumu. Administratīvais akts realizē normatīvajā aktā iekļautos priekšrakstus, tas tiek lietots kā līdzeklis, ar kuru vispārobligātie normatīvie priekšraksti tiek iedzīvināti konkrētās dzīves situācijās un piemēroti attiecībā uz konkrētiem cilvēkiem (Jautrīte Briede. *Administratīvais akts*. Rīga: Latvijas Vēstnesis, 2003., 106. lapa).  Ievērojot iepriekšminēto, lai noteikumu Nr. 841 16. punktā minētā pienākuma neizpildes gadījumā noteikumos Nr. 841 minētās statistikas iestādes (dienests, centrs un institūts) varētu iegūt statistisko informāciju, ir nepieciešams administratīvais akts.  Ar administratīvo aktu noteikumos Nr.841 paredzētais pienākums sniegt statistisko informāciju par noteiktiem lauksaimniecības produktiem tiek individualizēts attiecībā uz konkrētu subjektu. Tādējādi attiecīgajam adresātam ar administratīvo aktu tiek radītas individualizētas tiesiskās sekas (nodibinātas konkrētas tiesiskās attiecības), kas tieši šim subjektam uzliek pienākumu sniegt statistisko informāciju, un pienākumu neizpildes gadījumā iestāde var izmantot tiesiskās ietekmēšanas līdzekļus, lai informācijas sniedzēji, kas nav iesnieguši nepieciešamo informāciju vai ir iesnieguši nepilnīgu informāciju, tomēr sniegtu visu nepieciešamo informāciju.  Saskaņā ar Statistikas likuma 4. panta ceturto daļu dienesta, centra un institūta izdotos administratīvos aktus oficiālās statistikas nodrošināšanas jomā var apstrīdēt CSP.  Lai nodrošinātu 2018. gada 11. jūlija Komisijas Deleģētās regulas (ES) 2017/1182 (2017. gada 20. aprīlis), ar ko attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu papildina Eiropas Parlamenta un Padomes Regulu (ES) Nr. 1308/2013, 16. panta 1. punkta "a" un "b" apakšpunkta precīzu un iespējamu izpildi attiecībā uz dzīvu dzīvnieku cenu ziņošanu, nepieciešams pagarināt ziņošanas termiņu savākšanas centriem un tirgotājiem no 48 uz 72 stundām. Tueklāt izdarīti redakcionāli grozījumi, kas nenorāda uz konkrētu liellopa iegādes mērķi, bet aptver visus izvestos dzīvos lielopus no savākšanas centriem vai ar tirgotāju starpniecību.  Šobrīd informāciju par graudu iepirkumu cenām institūtam sniedz graudu pārstrādātāji un tirgotāji. Tirgotāji graudus bieži vien iepērk ārpus Latvijas par attiecīgajā valstī raksturīgajām cenām, tāpēc šī cena neatspoguļo Latvijas graudu tirgu. Arī konsultācijās ar Eiropas Komisijas ekspertiem tika norādīts, ka nepieciešams apkopot tikai Latvijas graudu cenas, tādēļ normatīvajā aktā paredzēts, ka informācija jāsniedz par Latvijas teritorijā izaudzētu un iepirktu graudu, griķu un rapšu cenu un iepirkuma apjomu.  Patlaban noteikumi Nr. 841 noteic, ka katrs svaigpiena ražotājs noteiktā pārskata periodā sniedz informāciju par kopējo pārdoto svaigpiena apjomu, tostarp no dažādām dzīvnieku sugām iegūto kopējo svaigpiena apjomu, nenošķirot svaigpiena realizācijas veidus.  Ministru kabineta 2016. gada 6. septembra noteikumi Nr. 597 ”Veterinārās, higiēnas un nekaitīguma prasības svaigpiena apritei” (turpmāk – noteikumi Nr. 597) noteic prasības gan govs, gan kazas, gan aitas svaigpienam, tāpēc noteikumu projektā ir paredzēts, ka ražotājam jāsniedz informācija par katras dzīvnieku sugas pārdoto svaigpiena apjomu.  Tā kā svaigpienu saskaņā ar noteikumiem Nr. 597 un Ministru kabineta 2010. gada 13. aprīļa noteikumiem Nr. 345 ”Higiēnas un obligātās nekaitīguma prasības govs svaigpiena apritei nelielā apjomā” (turpmāk – noteikumi Nr. 345) var realizēt dažādos veidos, piemēram, pārdot piena pircējam, galapatērētājam vai pārstrādāt piena produktos, ir nepieciešams iegūt detalizētu informāciju par pārdotā svaigpiena realizācijas veidiem.  Turklāt saskaņā ar noteikumiem Nr. 345 Pārtikas un veterinārais dienests kontrolē ražotāja pārdoto govs svaigpiena apjomu tiešajā tirdzniecībā vai mazumtirdzniecības uzņēmumam, kas tieši apgādā galapatērētāju. Lai Pārtikas un veterinārais dienests varētu nodrošināt minētās prasības izpildi, ir būtiski iegūt informāciju par govs svaigpiena realizācijas apjomu.  Lai iegūtu precīzu informāciju par pārdoto svaigpiena apjomu atbilstoši to realizācijas veidam un dzīvnieku sugai, noteikumu projektā precizēts, kāda informācija par svaigpienu jāiesniedz svaigpiena ražotājam.  Tā kā 2019. gada 19. februārī tika pieņemti jauni Ministru kabineta noteikumi Nr.73 “Prasības govs un kazas svaigpiena apritei nelielā apjomā” (stāsies spēkā 2020. gada 1. septembrī), kas paredz tiešajā tirdzniecībā vai mazumtirdzniecības uzņēmumam, kuri tieši apgādā galapatērētāju, atļaut realizēt arī kazas svaigpienu, noteikumu projektā nepieciešams noteikt, ka svaigpiena ražotājam informācija par pārdoto svaigpienu jāiesniedz atsevišķi pa dzīvnieku sugām. Tā kā iesniegšanas termiņš infomācijai, kas būs jāsniedz saskaņā ar noteikumu projektā paredzētajiem grozījumiem par 2019. gada periodu ir 2020. gada 31. janvāris, svaigpiena ražotāji ir laikus jāinformē par termiņu, līdz kuram būs jāsniedz attiecīgā informācija par 2019. gadu. |
| 3. | Projekta izstrādē iesaistītās institūcijas un publiskas personas kapitālsabiedrības | Agroresursu un ekonomikas institūts,  Lauksaimniecības datu centrs,  Lauku atbalsta dienests,  Centrālā statistikas pārvalde. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Svaigpiena ražotāji, graudu, griķu un rapšu tirgotāji, Agroresursu un ekonomikas institūts, Lauksaimniecības datu centrs, Lauku atbalsta dienests un Centrālā statistikas pārvalde. |
| 2. | Tiesiskā regulējuma ietekme uz tautsaimniecību un administratīvo slogu | Stājoties spēkā noteikumiem, svaigpiena ražotājiem Lauksaimniecības datu centrā būs jāsniedz izvērstāka informācija, t.i., papildus kopējam pārdotajam svaigpiena apjomam kopā būs jānorāda pārdotais svaigpiena apjoms piena pircējam, tieši galapatērētājam vai mazumtirdzniecības uzņēmumam, kas tieši apgādā galapatērētāju, kā arī tas svaigpiena apjoms, kas izlietots pārstrādei piena produktos. Minētā informācija būs jāsniedz atsevišķi gan pa dzīvnieku sugām, gan pa svaigpiena realizācijas veidiem. |
| 3. | Administratīvo izmaksu monetārs novērtējums | Administratīvās izmaksas nepārsniedz 200 *euro* fiziskām personām un 2000 *euro* juridiskām personām kalendārā gada laikā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai šī gada 22. februārī.  Noteikumu projekts ievietots sabiedriskajai apspriešanai Zemkopības ministrijas tīmekļvietnē [www.zm.gov.lv](http://www.zm.gov.lv) šī gada 7. februārī. |
| 3. | Sabiedrības līdzdalības rezultāti | Iebildumi no sabiedriskajām organizācijām netika saņemti.  Par tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Agroresursu un ekonomikas institūts,  Lauksaimniecības datu centrs,  Lauku atbalsta dienests,  Centrālā statistikas pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpildei nav nepieciešams paplašināt šīs sadaļas 1. punktā minēto institūciju funkcijas un uzdevumus, jo minētās institūcijas jau pašlaik ir tiesīgas izdot administratīvos aktus. |
| 3. | Cita informācija | Nav. |

Zemkopības ministrs K. Gerhards

Celmiņa 67027361

lelde.celmina@zm.gov.lv